
GRAD LEPOGLAVA
Antuna Mihanovića 12
42250 Lepoglava

KLASA :551-06/03-01/01


Gradsko vijeće
KLASA: 024-04/24-01/1
URBROJ: 2186-9-02-26-5
Lepoglava, 

Temeljem odredbe članka 35. točke 4. i članka 53. Zakona o lokalnoj i područnoj (regionalnoj) samoupravi („Narodne novine“ broj 33/01., 60/01., 129/05., 109/07., 125/08., 36/09., 150/11., 144/12., 19/13., 137/15., 123/17., 98/19. i 144/20.) i članka 22. Statuta Grada Lepoglave („Službeni vjesnik Varaždinske županije“ broj 64/20., 18/21. i 104/25.), Gradsko vijeće Grada Lepoglave na ____. sjednici održanoj   _____________godine, donosi

O D L U K U
o izmjenama i dopunama 
Odluke o ustrojstvu i djelokrugu upravnih tijela Grada Lepoglave

Članak 1.

U Odluci o ustrojstvu i djelokrugu upravnih tijela Grada Lepoglave („Službeni vjesnik Varaždinske županije“ broj 123/24, u daljnjem tekstu: Odluka) u članku 4. stavku 1. riječi: ''prenijetih na Grad'' zamjenjuju se riječima: ''povjerenih Gradu''.

Članak 2.

Članak 9. Odluke mijenja se i glasi: 
„(1) U Upravnom odjelu za poslove gradonačelnika i Gradskog vijeća, Odsjeku za poslove gradonačelnika i Gradskog vijeća, obavljaju se: 
· upravni, stručni, normativno - pravni poslovi vezani uz rad gradonačelnika
· upravni, stručni, normativno - pravni i administrativno - tehnički poslovi vezani uz funkcioniranje i rad Gradskog vijeća Grada Lepoglave, pripremu, organiziranje, sazivanje i održavanje sjednica Gradskog vijeća i njegovih stalnih ili povremenih radnih tijela, izradu i objavu, kao i čuvanje izvornika akata donesenih na sjednicama te zapisnika sa sjednica Gradskog vijeća i njegovih radnih tijela, 
· poslovi pripreme i izrade nacrta prijedloga općih i drugih akata, izvješća i drugog materijala iz djelokruga gradonačelnika i Gradskog vijeće te radnih tijela Gradskog vijeća, 
· pružanje stručne i administrativno - tehničke pomoći članovima Gradskog vijeća u izvršavanju njihovih prava i dužnosti, u okviru djelokruga upravnog odjela,
· poslovi vezani za osnivanje i funkcioniranje Dječjeg gradskog vijeća,
· poslovi u vezi s unutarnjim ustrojstvom gradske uprave, radno pravnim odnosima službenika u upravnim tijelima Grada te pravima lokalnih dužnosnika u vezi s obavljanjem dužnosti u Gradu, kao i sa stručnim osposobljavanjem i usavršavanjem, 
· rješavanje u upravnim stvarima u prvom stupnju iz nadležnosti Odjela,
· poslovi vezani uz neposredno sudjelovanje građana u odlučivanju o lokalnim poslovima od neposrednog i svakodnevnog utjecaja na njihov život i rad, 
· poslovi iz samoupravnog djelokruga Grada u području brige o djeci, predškolskog uzrasta, kulture, športa, tehničke kulture i dobrovoljnog vatrogastva, ostvarivanja i razvijanja suradnje s ustanovama i službama iz područja ostalih društvenih djelatnosti, kao i s društvenim organizacijama i udrugama građana u Gradu,
· priprema i izrada prijedloga Plana nabave Grada i njegovih izmjena i dopuna te objava tih akata sukladno važećim propisima,
· priprema i izrada prijedloga općeg akta kojim se utvrđuju pravila, uvjeti i postupci jednostavne nabave u Gradu te njegovih izmjena i dopuna,
· organiziranje te priprema potrebne dokumentacije za pokretanje i provedbu postupaka javne nabave kao i postupaka jednostavne nabave za Grad kao naručitelja,
· ustrojavanje, ažuriranje i objava registra ugovora i okvirnih sporazuma, izrada i dostava nadležnom tijelu statističkog izvješća o javnoj nabavi kao i ostale tražene dokumentacije i podataka sukladno Zakonu o javnoj nabavi te drugi upravni i stručni poslovi iz područja javne odnosno jednostavne nabave sukladno propisima i općim aktima Grada,    
· poslovi iz samoupravnog djelokruga u području socijalne skrbi i zdravstva te predlaganje mjera za zaštitu i unaprjeđenje socijalne skrbi,
· poslovi vezani uz ostvarivanje prava na pristup informacijama,
· poslovi vezani uz zaprimanje i razmatranje predstavki i pritužbi građana na rad gradske uprave,
· poslovi vezani uz zaštitu osobnih podataka, sukladno posebnim propisima,
· poslovi vezani uz primjenu propisa iz područja uredskog poslovanja te organizaciju i obavljanje poslova pisarnice (primanja i pregleda pismena i drugih dokumenata i pošiljki, njihovog razvrstavanja i raspoređivanja, upisivanja u odgovarajuće evidencije (očevidnike), dostave u rad, otpremanja, razvođenja spisa predmeta u upisniku predmeta upravnog postupka i urudžbenom zapisniku te njihova stavljanja i čuvanja u pismohrani), kao i poslovi prijepisa, umnožavanja i dostave akata i drugih pismena upravnim tijelima Grada, 
· suradnja s ustanovama kojima je osnivač Grad Lepoglava te prema potrebi pružanje stručne pomoći predstavnicima Grada u tijelima tih ustanova u obavljanju njihovih dužnosti,
· poslovi vezani za civilnu zaštitu i zaštitu od požara,
· drugi poslovi koji su upravnom odjelu stavljeni u nadležnost zakonom, podzakonskim propisima te aktima Grada Lepoglave.

Unutar Odsjeka za poslove gradonačelnika i Gradskog vijeća Upravnog odjela za poslove gradonačelnika i Gradskog vijeća ustrojen je Podosjek za protokol i odnose s javnošću unutar kojeg se obavljaju:  
· administrativni poslovi vezani uz rad gradonačelnika te poslovi vezni za organizaciju, koordinaciju i administrativno praćenje njegovih aktivnosti,
· poslovi u vezi s ostvarivanjem i razvijanjem suradnje tijela Grada Lepoglave s drugim jedinicama lokalne samouprave u Republici Hrvatskoj i inozemstvu,
· stručni i administrativni poslovi za potrebe provedbe izbora,
· poslovi vezani uz protokol za potrebe gradonačelnika i Gradskog vijeća,
· poslovi pripreme i organizacije manifestacija i svečanosti u organizaciji Grada te u suorganizaciji s gradskim udrugama civilnog društva, ustanovama i tvrtkama u vlasništvu Grada.

(2) U Upravnom odjelu za imovinsko-pravne poslove i gospodarstvo, Odsjeku za imovinsko-pravne poslove i gospodarstvo obavljaju se : 
· imovinsko-pravni poslovi, osobito poslovi u svezi s upravljanjem i raspolaganjem nekretninama u vlasništvu Grada, kao i poslovi koje mu povjere Gradsko vijeće i gradonačelnik,
· poslovi zastupanja Grada Lepoglave pred sudom i suradnja s odvjetničkim uredima, 
· poslovi vođenja registra nekretnina Grada Lepoglave, 
· poslovi vezani uz poticanje razvoja gospodarstva, maloga i srednjeg poduzetništva i obrta, poslovi u području trgovine, turizma i ugostiteljstva, poljoprivrede te zaštite potrošača koji sukladno posebnim propisima spadaju u samoupravni djelokrug Grada te izrada informacija, izvješća i drugih stručnih podloga za gradonačelnika i Gradsko vijeće, izrada nacrta prijedloga općih i drugih akata koja u navedenim područjima donose Gradsko vijeće ili gradonačelnik Grada Lepoglave, kao i vođenje postupka i rješavanje u upravnim stvarima u tim područjima u okviru nadležnosti Grada,
· poslovi u neposrednoj vezi s poticanjem poduzetničkih aktivnosti, izradom prijedloga programa poticanja poduzetništva, prijedloga programa potpora u poljoprivredi te drugih akata, mjera i aktivnosti usmjerenih na razvoj i unaprjeđenje poduzetničke infrastrukture te na razvoj pozitivnog poslovnog okruženja i poticanje gospodarskog razvoja i rasta u Gradu Lepoglava, kao i poslovi u vezi s dodjelom odnosno odobravanjem potpora predviđenih gradskim programima i općim aktima u navedenim područjima, 
· poslovi vezani za razvoj Poduzetničke zone, otkup i prodaja zemljišta u Poduzetničkoj zoni,
· poslovi pribavljanja i analize izvješća o poslovanju trgovačkih društava i ustanova u kojima Grad ima dionice ili udjele odnosno kojima je Grad osnivač, 
· suradnja s trgovačkim društvima, ustanovama i drugim pravnim osobama čiji je osnivač odnosno vlasnik ili suvlasnik Grad Lepoglava,
· poslovi vezani za zaštitu od prirodnih nepogoda,
· izrada i ažuriranje te sudjelovanje u izradi i ažuriranju strateških i planskih dokumenata Grada na području gospodarstva i imovine,
· poslovi evidencije, prikupljanja dokumentacije i upisa zemljišta u vlasništvu Grada u zemljišne knjige,
· vođenje brige o imovini u vlasništvu Grada Lepoglave, ustrojavanje i ažuriranje Registra imovine Grada, vođenje brige oko izrade Strategije i Plana upravljanja imovinom i njihovih izvješća  Grada te nacrta prijedloga drugih dokumenata i akata vezanih uz raspolaganje i upravljanje imovinom Grada,
· izrade općih i pojedinačnih akata koji se odnose na zakup poslovnih prostora i provedba natječajnih postupaka u skladu sa zakonom,
· rješavanje u upravnim stvarima u prvom stupnju iz nadležnosti Odjela,
· stručni i administrativno-tehnički poslovi (izuzev financijsko-računovodstvenih i ostalih poslova koji su u nadležnosti drugih upravnih tijela Grada) za potrebe tijela mjesne samouprave, ako su na području Grada osnovani oblici mjesne samouprave,
· vođenje postupaka stipendiranja studenata,
· izrada općih i pojedinačnih akata iz djelokruga Upravnog odjela,
· drugi poslovi koji su Upravnom odjelu stavljeni u nadležnost zakonom, podzakonskim propisima te aktima Grada Lepoglave.

Unutar Odsjeka za imovinsko-pravne poslove i gospodarstvo Upravnog odjela za imovinsko-pravne poslove i gospodarstvo ustrojen je Pododsjek za imovinsko-pravne poslove unutar kojeg se obavljaju: 
· poslovi vezani za razvoj gospodarstva
· prikupljanje podataka o poduzetničkim projektima
· poslovi vezani uz evidenciju i ažuriranje podataka o otkupu zemljišta u Poduzetničkoj zoni
· poslovi izrade dokumenata (programa) za korištenje sredstava resornih ministarstava i europskih fondova, 
· poslovi pružanja pomoći poljoprivrednicima i poduzetnicima. 

(3) U Upravnom odjelu za proračun i financije, Odsjeku za proračun i financije obavljaju se poslovi: 
· pripreme i izrade nacrta prijedloga proračuna Grada Lepoglave i projekcija te drugih općih akata vezanih uz proračun i financijsko poslovanje Grada,
· vezani uz zaduživanje i davanje jamstava Grada, pripremu za davanje suglasnosti za zaduživanje pravnih osoba u većinskom vlasništvu ili suvlasništvu Grada i ustanova kojima je Grad osnivač, pripremne aktivnosti za osnivanje i prestanak pravnih osoba čiji je osnivač ili suosnivač Grad Lepoglava i statusne promjene u tim pravnim osobama kao i za prodaju kapitalnih uloga Grada u trgovačkim društvima,
· vezani za izvršenje proračuna, vođenje platnog prometa putem računa Grada, likvidaciju i plaćanje računa, naloga za isplatu te izvršavanje financijskih obveza Grada, obračun i isplatu plaća i naknada zaposlenima u upravnim tijelima Grada, plaće odnosno naknade gradonačelniku te naknade članovima Gradskog vijeća i radnih tijela sukladno zakonu i važećim općim aktima Grada, vođenje proračunskog računovodstva i poslovnih knjiga Grada, odnosno sintetičkih te analitičkih odnosno pomoćnih knjigovodstvenih evidencija za potrebe proračuna te vođenje ekonomata za tijela i upravna tijela Grada,
· rješavanja u upravnim stvarima u prvom stupnju sukladno posebnim propisima,
· osiguranja imovine te službenika i namještenika Grada, ugovaranje i praćenje izvršavanja obveza s osnove osiguranja, prijave šteta i poduzimanje radnji za utvrđivanje i naplatu šteta,
· vođenja i upravljanja sustavom gradske riznice,
· pripreme i izrade nacrta prijedloga polugodišnjeg i godišnjeg izvještaja o izvršenju proračuna Grada 
· pripreme i izrade nacrta prijedloga odluke o lokalnim porezima Grada Lepoglave, kao i drugih općih akata Grada iz područja financija i poreza te utvrđivanje obveznika, razrez i naplatu lokalnih poreza koji su prihod gradskog proračuna, ako ti poslovi nisu povjereni Poreznoj upravi, 
· sastavljanje Izjave o fiskalnoj odgovornosti,
· poslovi pripreme potrebnih podataka i dokumentacije za gradonačelnika radi izvršenja njegovih obveza koje proizlaze iz propisa kojima se uređuje fiskalna odgovornost,
· vođenje evidencije primljenih i danih jamstava,
· prikupljanja, obrade i analize dokumentacije i podataka o danim koncesijama, dostavu Ministarstvu financija svih propisanih isprava i podataka potrebnih za upis u Registar koncesija, praćenje izvršavanja financijskih obveza koncesionara prema Gradu te poduzimanje mjera radi naplate potraživanja po toj osnovi,
· naplate neporeznih prihoda Grada, ako zakonom ili ovom Odlukom za pojedine neporezne prihode nije određena nadležnost drugog upravnog tijela te prisilnu naplatu potraživanja Grada za koju ovom Odlukom nije određena nadležnost drugog upravnog tijela,
· drugi poslovi koji su Upravnom odjelu stavljeni u nadležnost zakonom, pod zakonskim propisima te aktima Grada Lepoglave.

Unutar Odsjeka za proračun i financije Upravnog odjela za proračun i financije ustrojen je Pododsjek za računovodstvene poslove unutar koje se obavljaju poslovi: 
· evidencije, analitičke obrade i knjiženja komunalne naknade i vodne naknade,
· vođenja i ažuriranja evidencije obveznika na temelju ugovora o sufinanciranju građana te analitičke obrade i knjiženje istih naknada,
· praćenja naplate komunalne i vodne naknade i naplate potraživanja s osnova ugovora o sufinanciranju građana te poduzimanje mjere prisilne naplate potraživanja,
· izrade izvješća o stanju i naplati potraživanja s osnova komunalne i vodno naknade te ugovora o sufinanciranju građana.

(4) U Upravnom odjelu za urbanizam, prostorno planiranje, komunalne poslove i zaštitu okoliša, Odsjeku za urbanizam, prostorno planiranje, komunalne poslove i zaštitu okoliša obavljaju se poslovi: 
· komunalnog gospodarstva iz samoupravnog djelokruga Grada, 
· organiziranja i osiguravanja kontinuiranog obavljanja komunalnih djelatnosti i isporuke komunalnih usluga, 
· vezani uz građenje i održavanje komunalne infrastrukture te održavanju komunalnog reda na području Grada Lepoglave,
· prema potrebi, pripreme osnivanja zakonom predviđenih organizacijskih oblika obavljanja komunalnih djelatnosti kod kojih je Grad osnivač ili suosnivač,
· pripreme akata i poduzimanja svih radnji vezani za obavljanje komunalnih djelatnosti,
· izrade nacrta prijedloga općih akata, programa građenja komunalne infrastrukture, programa održavanja komunalne infrastrukture, izvješća o izvršenju programa te drugih akata koje u području komunalnog gospodarstva donose Gradsko vijeće ili gradonačelnik,
· donošenja rješenja te ostali poslovi u vezi s utvrđivanjem obveznika i obveze plaćanja komunalnog doprinosa,  
· provedbe Odluke o komunalnom redu i nadzor nad provedbom Odluke o komunalnom redu te drugi poslove iz djelokruga komunalnog redarstva sukladno Zakonu o komunalnom gospodarstvu, Zakonu o građevinskoj inspekciji, Zakonu o cestama, Zakonu o gospodarenju otpadom, Zakonu o zaštiti životinja te drugim zakonskim i podzakonskim propisima te općim aktima Grada,
· upravljanja, zaštite i održavanja nerazvrstanih cesta te suradnja s pravnim osobama u čijoj je nadležnosti upravljanje, građenje, rekonstrukcija i održavanje javnih cesta, 
· odobravanje korištenja površina javne namjene te reklamnih i oglasnih predmeta u vlasništvu Grada,
· izrade te koordinacije oko izrade tehničke dokumentacije za građenje građevina, objekata i uređaja komunalne infrastrukture, njihovu rekonstrukciju i održavanje, pribavljanje svih potrebnih dozvola, pripremne aktivnosti vezane uz građenje, rekonstrukciju i održavanje objekata i uređaja komunalne infrastrukture,
· pružanja pomoći tijelima mjesne samouprave u realizaciji njihovih programa u okviru djelokruga rada Upravnog odjela, ako su na području Grada osnovani oblici mjesne samouprave,
· vođenja i ažuriranja evidencije komunalne infrastrukture, u skladu sa zakonom,
· praćenja stanja u prostoru te poslovi iz područja prostornog i urbanističkog planiranja, u smislu Zakona o prostornom uređenju i pripremu odgovarajućih nacrta prijedloga akata za gradonačelnika i Gradsko vijeće u područjima prostornog uređenja i gradnje, 
· iz područja uređenja naselja i stanovanja, 
· iz područja zaštite prirode i zaštite okoliša te energetske učinkovitosti, sukladno posebnim propisima,
· iz područja gospodarenja otpadom,
· sudjelovanje u izradi strateških i planskih dokumenata Grada Lepoglave
· suradnje s pravnim osobama u čijoj je nadležnosti upravljanje, građenje, rekonstrukcija i održavanje infrastrukture i građevina od interesa za Grad,
· drugi poslovi koji su Upravnom odjelu stavljeni u nadležnost zakonom, podzakonskim propisima te aktima Grada Lepoglave

Unutar Odsjeka za urbanizam, prostorno planiranje, komunalne poslove i zaštitu okoliša Upravnog odjela za urbanizam, prostorno planiranje, komunalne poslove i zaštitu okoliša ustrojen je Pododsjek za komunalno redarstvo unutar kojeg se obavljaju poslovi: 
· organiziranja i osiguravanja kontinuiranog obavljanja komunalnih djelatnosti i isporuke komunalnih usluga, 
· građenja i održavanja komunalne infrastrukture te održavanja komunalnog reda na području Grada Lepoglave,
· pripreme akata i poduzimanje radnji vezanih uz obavljanje komunalnih djelatnosti,
· izrade nacrta prijedloga općih akata odnosno programa vezanih uz proračun iz djelokruga Pododsjeka
· provođenja i nadzora Odluke o komunalnom redu i poslove temeljem zakona koji propisuju komunalno gospodarstvo, građevinsku inspekciju, ceste, gospodarenje otpadom, zaštitu životinja,
· vezani uz upravljanje, zaštitu i održavanje nerazvrstanih cesta,
· organiziranje i koordiniranje aktivnosti potrebnih za gradnju i održavanje komunalne infrastrukture,
· pružanje pomoći tijelima mjesne samouprave u realizaciji njihovih programa.“

Članak 3.

U članku 12. stavak 3. Odluke mijenja se tako da sada glasi:

„Do imenovanja pročelnika upravnog tijela, gradonačelnik može za obavljanje poslova pročelnika ovlastiti, najduže do šest mjeseci, službenika zaposlenog u istom ili drugom upravnom tijelu Grada Lepoglave koji ispunjava propisane uvjete za radno mjesto pročelnika.“
Članak 4.
U članku 18. stavku 2. Odluke briše se tekst: „i poslova javne nabave“
Članak 5. 
U preostalom dijelu Odluka ostaje nepromijenjena.
Članak 6.
Ova Odluka će se objaviti u Službenom vjesniku Varaždinske županije i stupa na snagu osmog dana od dana objave. 
PREDSJEDNIK GRADSKOG VIJEĆA

